ลอร์ดชานเซลเลอร์ (แก้ความกำกวม)

ลอร์ดชานเซลเลอร์ () หรือ ลอร์ดไฮชานเซลเลอร์ () เป็นตำแหน่งข้าราชการการเมืองของประเทศกลุ่มหมู่เกาะบริเตน ซึ่งอาจหมายถึงสิ่งต่อไปนี้

 ลอร์ดชานเซลเลอร์ – ตำแหน่งอาวุโสในรัฐบาลสหราชอาณาจักร ในอดีตทำหน้าที่เป็นประมุขฝ่ายตุลาการและประธานสภาขุนนาง สำนักงานราชบัณฑิตยสภาบัญญัติให้เรียกว่าประธานศาลสูงสุด
 ลอร์ดชานเซลเลอร์แห่งสกอตแลนด์ – หนึ่งในตำแหน่งเจ้าพนักงานระดับสูงแห่งรัฐ (Great Officers of State) ของสกอตแลนด์
 ลอร์ดชานเซลเลอร์แห่งไอร์แลนด์ – ตำแหน่งเจ้าพนักงานฝ่ายตุลาการสูงสุดของไอร์แลนด์ในอดีต มีหน้าที่เหมือนกับตำแหน่งลอร์ดชานเซลเลอร์ของสหราชอาณาจักร

นอกจากนี้ ยังพบตำแหน่งนี้ในประเทศอื่น ๆ นอกกลุ่มประเทศข้างต้น ได้แก่
 ลอร์ดชานเซลเลอร์แห่งตองงา –  ตำแหน่งอาวุโสในประเทศตองงา เป็นประธานของคณะกรรมการแต่งตั้งและสอบวินัยตุลาการ (Judicial Appointments and Discipline Panel) มีหน้าที่แต่งตั้งและสอบสวนข้อร้องเรียนเกี่ยวกับเจ้าพนักงานตุลาการ

ในแหล่งข้อมูลภาษาอังกฤษยังพบการแปลตำแหน่งเหล่านี้เป็น Lord Chancellor หรือ Lord High Chancellor ด้วย ได้แก่
 ช็องซาลีย์เดอฟรองซ์ () – ตำแหน่งเจ้าพนักงานฝ่ายตุลาการของราชอาณาจักรฝรั่งเศส มีหน้าที่บันทึก จดทะเบียน และส่งพระราชกฤษฎีกาไปเก็บไว้ตามปาร์ลม็อง (ศาลอุทธรณ์) ประจำมณฑลต่าง ๆ ต่อมาทำหน้าที่เป็นประธานสภาขุนนาง
 ริกส์แคนสเลอร์ () – หนึ่งในตำแหน่งเจ้าพนักงานระดับสูงแห่งอาณาจักร (Great Officers of the Realm) ของสวีเดน รับผิดชอบด้านการต่างประเทศ และบางครั้งทำหน้าที่เสมือนหัวหน้ารัฐบาล